b'\n_START_ARTICLE_\nSol\n_START_PARAGRAPH_\nKuhinjska sol oziroma kraj\xc5\xa1e sol je nujna sestavina velike ve\xc4\x8dine jedi, pogosto tudi sladkih. Sol kot kemijska spojina je sicer natrijev klorid (NaCl)._NEWLINE_V kulinariki ni enotnega mnenja o tem ali je sol za\xc4\x8dimba ali osnovna sestavina hrane kot ma\xc5\xa1\xc4\x8doba, moka, ... Prakti\xc4\x8dno v vsako jed spada sol, v organizmu ima sol posebno fiziolo\xc5\xa1ko vlogo pri ve\xc4\x8djih naporih ali v poletni vro\xc4\x8dini, ko se mo\xc4\x8dneje potimo, saj u\xc5\xbeivanje soli pomaga ohranjati ravnovesje ionov v telesnih teko\xc4\x8dinah._NEWLINE_Lo\xc4\x8dimo morsko, kameno in evaporirano sol. Predvsem kameni soli danes dodajajo razne dodatke (predvsem jod). Jodiranje soli se izvede z dodajanjem 10 mg kalijevega jodida ali z ekvivalentno koli\xc4\x8dino natrijevega jodida na 1 kg soli. Ta ukrep prepre\xc4\x8di napa\xc4\x8dno delovanje funkcij organov v telesu zaradi pomanjkanja joda. Morska sol velikokrat vsebuje pretirane koli\xc4\x8dine magnezijevega klorida in drugih mineralnih primesi in ni uporabna za \xc4\x8dlove\xc5\xa1ko prehrano. Kvalitetna sol mora vsebovati najmanj 97\xc2\xa0% natrijevega klorida in ne ve\xc4\x8d kot 0,5\xc2\xa0% natrijevega sulfata._NEWLINE_Sol je imela v zgodovini velik pomen. Imeti sol je pomenilo imeti bogastvo in mo\xc4\x8d.\n_START_SECTION_\nPreve\xc4\x8d soli \xc5\xa1kodi\n_START_PARAGRAPH_\nSol nujno potrebujemo, saj je ena izmed temeljnih mineralov, katere potrebujemo zato, da na\xc5\xa1e telo sploh lahko funkcionira. _NEWLINE_Sol potrebujemo v krvi, plazmi in v vseh celicah od katerih je odvisno na\xc5\xa1e \xc5\xbeivljenje. Stres ter vsaka hiperfunkcija pove\xc4\x8da porabo soli, ker jo telo porabi, da bi ohranilo alkalen pH. Zaradi primankanja soli izgubljamo tudi ostale minerale, saj se vsi minerali ve\xc5\xbeejo na sol. _NEWLINE_A vendar je sol pogosti povzro\xc4\x8ditelj bolezni. Prekomerna koli\xc4\x8dina soli v na\xc5\xa1i prehrani lahko pripelje do tega, da se nam kroni\xc4\x8dno povi\xc5\xa1a krvni tlak, kateri je pogost povzro\xc4\x8ditelj bolezni srca in o\xc5\xbeilja, posledi\xc4\x8dno pa lahko  privede tudi do smrti. _NEWLINE_Pretirano dodajanje soli v hrani je povezano tudi s pojavom osteoporoze, ledvi\xc4\x8dnih kamnov, sladkorne bolezni tipa 2, debelosti ter v najslab\xc5\xa1em primeru tudi \xc5\xbeelod\xc4\x8dnega raka.\n_START_SECTION_\nPopolna koli\xc4\x8dina soli\n_START_PARAGRAPH_\nKoli\xc4\x8dina soli za odraslega sega do 1.4g na dan, za otroke do 7 leta 1g, ter od 0.3 do 0.5g za otroke do prvega leta starosti. _NEWLINE_Pri odraslemu je lahko kriti\xc4\x8dno \xc5\xbee u\xc5\xbeivanje 5g soli na dan, pri otrocih do 7 leta 3g, pri otrocih do prvega leta starosti pa le 1g. _NEWLINE_Z dandana\xc5\xa1njo predelano hrano, pretiranim dosoljevanjem hrane, ki jo imamo \xc5\xbee na kro\xc5\xbeniku, ter pogostimi obroki izven doma, kjer je sol v velikih koli\xc4\x8dinah dodana tudi za oja\xc4\x8devalce okusa,  povpre\xc4\x8den slovenski prebivalec zau\xc5\xbeije tudi do 12g soli na dan.'